પ્રેમ વિષે અનેક રેીતે, અનેક વખત કહેવાતું આવ્યું છે. ખુબીની વાત છે કે પ્રેમ અંગેની વાતની શરુઆત એમ જ થાય કે પ્રેમ અનુભૂતિની વાત છે, એના વિષે કાંઇ લખી શકાય નહિં. પણ પછી પાનાં ને પાનાં ભરીને પ્રેમને સમજાવવાના પ્રયાસો થાય. ઢાઈ અક્ષર પ્રેમકા..ની વાતને બસ્સો પાનાના પુસ્તકમાં આલેખવાના હવાંતિયા આપણે બહુ જ જોયા છે. અહિં પણ જનક નાયકનો એક પ્રયાસ જ ગણવો રહે. સાદી, સરળ, અન્ય ભાષાના અવતરણોના ઢગલા વિના, પ્રાચીન સમયના ભક્તો કે સૂફી સંતોના હવાલા દીધા વિના; પોતીકી રીતે પ્રેમ વિષેની વાત મૂકી છે. પ્રેમને સમજાવી શક્યા કે નહિં તે વાત છોડી દઇએ તો પ્રેમ કેમ કરાય તે સારી રીતે રજૂ થયું છે. અભિનંદન.